BWG:คาดกำไร Q2/59 ไปได้สวยโบรกฯแนะซื้อเป้าหมาย 3.14 บาท
BWG คาดจะรายงานกำไรสุทธิไตรมาส 2/59 ที่ 85.08 ลบ. (+11.52% เทียบช่วงเดียวกันของปีก่อน, +0.95% เทียบไตรมาสก่อนหน้า) และคาดบันทึกรายได้รวมใกล้เคียงเดิมที่ 436.56 ลบ. (+5.29% เทียบช่วงเดียวกันของปีก่อน, +3.0% เทียบไตรมาสก่อนหน้า)โบรกฯแนะซื้อเป้าหมาย 3.14 บาท
2 ส.ค. 2559

บล.โนมูระ พัฒนสิน ระบุในบทวิเคราะห์วันนี้(2 ส.ค.59) ว่า บริษัท เบตเตอร์ เวิลด์ กรีน จำกัด (มหาชน) หรือ BWG คาดจะรายงานกำไรสุทธิไตรมาส 2/59 ที่ 85.08 ลบ. (+11.52% เทียบช่วงเดียวกันของปีก่อน, +0.95% เทียบไตรมาสก่อนหน้า) และคาดบันทึกรายได้รวมใกล้เคียงเดิมที่ 436.56 ลบ. (+5.29% เทียบช่วงเดียวกันของปีก่อน, +3.0% เทียบไตรมาสก่อนหน้า)
ในเบื้องต้น คาดว่ารายได้เติบโตจากปริมาณขยะกากอุตสาหกรรมที่รับกำจัดเพิ่มขึ้นเล็กน้อย ประกอบกับ ส่วนเพิ่มจากการขายขยะอัดแท่ง (RDF) กำลังการผลิตปัจจุบันที่ระดับ 600 ตัน/วัน จากเดิมในไตรมาส 1/59 ที่มีกำลังการผลิตเพียง 250 ตัน/วัน ผลิตและจำหน่ายให้แก่ผู้ประกอบการโรงงานชีวมวลและอื่นๆ จากอานิสงค์ อัตรากำไรขั้นต้นของธุรกิจ RDF (&gt;60%) สูงกว่าธุรกิจกำจัดขยะอุตสาหกรรม ส่งผลให้อัตรากำไรขั้นต้นโดยรวมทรงตัวที่ 44.0% (ไตรมาส 1/59: 44.9%) สอดคล้องกับอัตรากำไรสุทธิที่ 19.5% (ไตรมาส 1/59: 19.9%) 
อย่างไรก็ตาม คาดว่าภาระดอกเบี้ยมีแนวโน้มเพิ่มขึ้นในช่วงครึ่งหลังปี 59 จากการกู้เงินจากสถาบันการเงิน 800 ลบ. สำหรับก่อสร้างโรงไฟฟ้าขยะโรงที่ 2 กำลังการผลิต 9.4 MW แนะซื้อราคาเป้าหมาย 3.14 บาท